open-index/open-wikipedia-markdown huggingface dataset:
Προπαδιενυλιδένιο

Το **προπαδιενυλιδένιο** (συστηματικά ονομάζεται **1λ²-προπαδιένιο**) είναι οργανικό δυαδικό χημικό είδος με μοριακό τύπο C3H2 (γράφεται επίσης [:C=C=CH2]). Πιο συγκεκριμένα, είναι οργανική ρίζα της τάξης των καρβενίων. Στη Γη έχει βρεθεί μόνο σε εργαστήρια, αλλά ωστόσο ανακαλύφθηκε ότι υπάρχει φυσικά στην διαστρική ύλη, όπου το κυκλικό ισομερές του, κυκλοπροπενυλιδένιο βρίσκεται σε υψηλότερη συγκέντρωση, περίπου κατά 10 φορές.

## Παραγωγή

* Στις παρακάτω αντιδράσεις, εκτός από τη φωτοχημική διάσπαση, μπορεί να χρησιμοποιηθεί επίσης η θερμική διάσπαση, ή η χρήση φωτοηλεκτροχημικώς ευαίσθητων αντιδραστηρίων, όπως η βενζοφαινόνη, ως καταλύτες.

### Με απόσπαση υδραλογόνου
Το προπαδιενυλιδένιο μπορεί να παραχθεί με απόσπαση υδραλογόνου από 3-αλοπροπαδιένιο, συνήθως 3-χλωροπροπαδιένιο. Η αντίδραση μπορεί να πραγματοποιηθεί με επίδραση υδροξειδίου του καλίου ή και φωτοχημικά:
\mathrm{CH_2=C=CHCl + KOH \xrightarrow{} [CH_2=C=C:] + KCl + H_2O} 

ή

\mathrm{CH_2=C=CHCl \xrightarrow{hv} [CH_2=C=C:] + HCl} 


### Με απόσπαση ιωδίου
Το προπαδιενυλιδένιο μπορεί να παραχθεί με απόσπαση ιωδίου από 3,3-διιωδοπροπαδιενίου με μεταλλικό ψευδάργυρο, παρουσία χαλκού, ως καταλύτη:

\mathrm{CH_2=C=CI_2 + Zn \xrightarrow{Cu} [CH_2=C=C:] + ZnI_2 } 


* Όταν παράγεται με αυτήν τη μέθοδο ευνοεί σχεδόν εκλεκτικά, στη συνέχεια, την παραγωγή κυκλικών ενώσεων, όταν μετέχει σε αντιδράσεις προσθήκης σε πολλαπλούς δεσμούς.

### Με απόσπαση αζώτου
Το προπαδιενυλιδένιο μπορεί να παραχθεί με φωτοχημική απόσπαση αζώτου από το 3,3-διαζωπροπαδιένιο ή την ισομερή του αιθενυλιδενοδιαζιρίνη:
\mathrm{CH_2=C=CN_2 \xrightarrow{hv} [CH_2=C=C:] + N_2} 


### Με απόσπαση μονοξειδίου του άνθρακα
Το προπαδιενυλιδένιο μπορεί να παραχθεί με φωτοχημική απόσπαση μονοξειδίου του άνθρακα (CO) από την βουτατριενόνη (CH2=C=C=CO):

\mathrm{CH_2=C=C=CO \xrightarrow{hv} [CH_2=C=C:] + CO} 


## Πηγές
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

## Αναφορές και σημειώσεις


Κατηγορία:Υδρογονάνθρακες
Κατηγορία:Ασταθείς ενώσεις
Κατηγορία:C3
Ολουντενίζ

Το **Ολουντενίζ** (κυριολεκτικά *Νεκρά Θάλασσα*, οφείλεται σε ήρεμα νερά, ακόμη και κατά τη διάρκεια καταιγίδων, επίσημη μετάφραση **Μπλε Λιμνοθάλασσα**) είναι μια μικρή γειτονιά και παραλιακό θέρετρο στην επαρχία Φετίγιε της Μούγλας, στην Ακτή Τιρκουάζ της νοτιοδυτικής Τουρκίας, στο σημείο συνάντησης του Αιγαίου και της Μεσογείου θάλασσας. Βρίσκεται 14 χιλιόμετρα νότια του Φετίγιε, κοντά στο όρος Κράγος (Μπαμπαντάγ).

Έχει αμμώδη κόλπο στις εκβολές του Ολουντενίζ, σε μπλε λιμνοθάλασσα. Η παραλία είναι μια παραλία με βότσαλα. Η λιμνοθάλασσα είναι φυσικό εθνικό αποθεματικό και η οικοδόμηση απαγορεύεται αυστηρά. Το θαλασσινό νερό του Ολουντενίζ είναι διάσημο για τις αποχρώσεις του τυρκουάζ και του ακουαμαρίν, ενώ η παραλία του διαθέτει Γαλάζια Σημαία.  

## Αλεξίπτωτο πλαγιάς
Το Ολουντενίζ είναι επίσης γνωστή για τις ευκαιρίες πτήσεως με αλεξίπτωτο πλαγιάς. Θεωρείται ως ένα από τα καλύτερα μέρη στον κόσμο για αλεξίπτωτα πλαγιάς λόγω της μοναδικής πανοραμικής θέας, σταθερές καιρικές συνθήκες και το εξαιρετικό ύψος του όρους Κράγου.

## Υπερμαραθώνιος
Από το 2010, διεξάγεται ένας διεθνής υπερμαραθώνιος που ονομάζεται Λυκιανός Υπερμαραθώνιος, ο οποίος διεξάγεται στην ιστορική Λυκία Οδός. Η εκδήλωση εκτείνεται προς τα ανατολικά σε μια διαδρομή περίπου 220-240 χιλιομέτρων από το Ολουντενίζ προς την Αττάλεια σε ταξίδι έξι μερών.

## Καταδύσεις
Το Ολουντενίζ προσφέρει μια ποικιλία από ευκαιρίες για καταδύσεις σε σχέση με τα κρυστάλλινα νερά και τα πλούσια υποθαλάσσια σπήλαια και πανίδα. Οι καταδύσεις είναι η πιο δημοφιλής υποβρύχια δραστηριότητα. Οι τοπικοί καταδυτικοί οργανισμοί παρέχουν μαθήματα και απαιτούνται άδειες κατάδυσης. Η κολύμβηση με αναπνευστήρα είναι μια άλλη δραστηριότητα καταδύσεων και πολλές περιοχές είναι πολύ κατάλληλες για κολύμβηση με αναπνευστήρα. 

## Γκαλερί

Αρχείο:Paragliding near Parascending, Oludeniz, Turkey 05-2004.jpg|Αλεξίπτωτο πλαγιάς κοντά στο Ολουντενίζ
Αρχείο:Oludeniz-beach.JPG|Παραλία του Ολουντενίζ
Αρχείο:Ölüdeniz on the Turquoise Coast, Turkey.jpg|Εναέρια άποψη της παραλίας του Ολουντενίζ
Αρχείο:Oludeniz – Blue lagoon.jpg|Μπλε Λιμνοθάλασσα


## Κλίμα
Το Ολουντενίζ έχει τυπικό Μεσογειακό Κλίμα. Ο καιρός είναι ζεστός όλο το χρόνο, αλλά το καλοκαίρι οι θερμοκρασίες συχνά ξεπερνούν τους 35 βαθμούς Κελσίου.
## Δείτε επίσης

*Χισαρονού και Οβατσίκ, δύο κοντινές πόλεις που αποτελούν μέρος του δήμου Ολουντενίζ
* Τουρκική Ριβιέρα
*Μπλε Κρουαζιέρα
*Μαρίνες στην Τουρκία
*Ξένες αγορές ακινήτων στην Τουρκία

## Παραπομπές


## Εξωτερικοί σύνδεσμοι
* 
* Fethiye Tours

Κατηγορία:Περιοχή Μεσογείου (Τουρκία)
Κατηγορία:Παράκτιοι οικισμοί στην Τουρκία
Κατηγορία:Τουρκική Ριβιέρα
Σλάβσγια

Το «**Σλάβσγια**» (ρωσικά: Славься, ελληνικά: Δόξα) είναι ένα ρωσικό πατριωτικό τραγούδι. Την μουσική συνέθεσε ο Μιχαήλ Γκλίνκα για την τελική σκηνή της όπερας «Ιβάν Σουσάνιν» (1836). Οι στίχοι αποδίδονται στους Βασίλι Ζουκόφσκι και Γιεγκορ Ροζεν. Η αρχική έκδοση του τραγουδιού είχε μοναρχική απόχρωση, η σύγχρονη έκδοση θεωρείται γενικότερα πατριωτική και μερικές φορές θεωρείται ως ο ανεπίσημος εθνικός ύμνος της Ρωσίας. Χρησιμοποιούταν συχνά σε παρελάσεις και σε ορχηστρική μορφή για επίσημες περιστάσεις. Σήμερα εκτελείται συχνά σε εθνικές εορτές και επετείους.

## Στίχοι

## Παραπομπές


Κατηγορία:Πατριωτικά τραγούδια
Ουίλμινγκτον (αποσαφήνιση)

Το αγγλικό όνομα **Ουίλμινγκτον** (ή **Γουίλμινγκτον**) μπορεί να αναφέρεται στα εξής: 

* Ουίλμινγκτον (Βόρεια Καρολίνα), πόλη των ΗΠΑ στην πολιτεία της Βόρειας Καρολίνας
* Γουίλμινγκτον, πόλη των ΗΠΑ στη πολιτεία Ντέλαγουερ
* Κόμης του Γουίλμινγκτον, αγγλικός βασιλικός τίτλος που δημιουργήθηκε το 1730.
Αφινικός χώρος

[δεξιά|μικρογραφία| Ευθύγραμμα τμήματα σε έναν [Διάσταση|δισδιάστατο αφινικό χώρο. ]]
Στα μαθηματικά, ένας **αφινικός χώρος (ή Ομοπαραλληλικός χώρος)** είναι μια γεωμετρική δομή που γενικεύει μερικές από τις ιδιότητες των ευκλείδειων χώρων με τέτοιο τρόπο ώστε να είναι ανεξάρτητες από τις έννοιες της απόστασης και του μέτρου των γωνιών, διατηρώντας μόνο τις ιδιότητες που σχετίζονται με τον παραλληλισμό και την αναλογία μηκών παράλληλων ευθύγραμμων τμημάτων.

Σε ένα αφινικό χώρο, δεν υπάρχει κανένα διακριτό σημείο που να ορίζεται ως αρχή των αξόνων. Επομένως, κανένα διάνυσμα δεν έχει σταθερό αρχικό σημείο και κανένα διάνυσμα δεν μπορεί να συσχετιστεί μοναδικά με ένα σημείο. Σε ένα αφινικό χώρο, υπάρχουν αντί αυτού *[[Μετατόπιση|διανύσματα μετατόπισης]],* μεταξύ δύο σημείων του χώρου. Επομένως, είναι λογικό να αφαιρούμε δύο σημεία του χώρου, δίνοντας ένα διάνυσμα μετατόπισης, αλλά δεν έχει νόημα να προσθέσουμε δύο σημεία του χώρου. Παρομοίως, είναι λογικό να προσθέσουμε ένα διάνυσμα μετατόπισης σε ένα σημείο αφινικού χώρου, με αποτέλεσμα ένα νέο σημείο που μετατοπίζεται από το αρχικό σημείο του διανύσματος.

## Βιβλιογραφία
* 
* 
* 
* 
* 
* 
* 
* 

## Παραπομπές


Κατηγορία:Γραμμική άλγεβρα
Κατηγορία:Ομοπαραλληλική γεωμετρία
Εθνική Κύπρου (χειροσφαίριση ανδρών)

Η **Κυπριακή εθνική ομάδα χειροσφαίρισης** είναι η εθνική ομάδα χειροσφαίρισης της Κύπρου και ελέγχεται από την Κυπριακή Ομοσπονδία Χειροσφαίρισης. Ο σημερινός προπονητής της είναι ο Κωστάκης Ορφανού.

## Συμμετοχές στο Πρωτάθλημα Αναδυόμενων χωρών της Διεθνής Ομοσπονδίας Χειροσφαίρισης

* 2017 – 4η θέση

## Εξωτερικοί σύνδεσμοι

* Επίσημη ιστοσελίδα
* [IHF προφίλ](http://www.ihf.info/TheIHF/ContinentalFederations/EuropeanHandballFederation(EHF)/ListofFederations/CyprusHandballFederation.aspx)

Κατηγορία:Εθνική Κύπρου
Σπρίνγκμποκς Αττικής

Η **Σπρίνγκμποκς Αττικής** είναι είναι σύλλογος ράγκμπι στην Ελλάδα με έδρα την Αθήνα.

## Ιστορία
Ο Σύλλογος ιδρύθηκε τον Οκτώβριο του 2000. Πολλά από τα ιδρυτικά του μέλη κατάγονται από τη Νότια Αφρική, της οποίας η εθνική ομάδα ονομάζεται **Σπρίνγκμποκς**, εξ' ου και το όνομα. Ο Ελληνικός Σύλλογος αναγνωρίζεται επισήμως ως ερασιτεχνικός αθλητικός Σύλλογος (Ν.2725/1999) και συμμετέχει στο Πρωτάθλημα Ελλάδας ράγκμπι γιούνιον ανδρών από 2005 που διοργανώνεται από την Ελληνική Ομοσπονδία Ράγκμπυ (η οποία το 2014 απορροφήθηκε από την Ομοσπονδία Χειροσφαιρίσεως Ελλάδος). Κέρδισε για πρώτη φορά το Εθνικό Πρωτάθλημα Ράγκμπι τη σεζόν **2011-2012**.

## Τρόπαια
thumb|right|Οι Σπρίνγκμποκς κατακτούν το Πανελλήνιο Πρωτάθλημα Ράγκμπυ τη σεζόν 2011-12 για πρώτη φορά στην Ιστορία τους

### Πρωταθλήματα Ελλάδας Rugby Union
# Πρωτάθλημα Ελλάδας ράγκμπι ανδρών 2011-2012

### Κύπελλα Ελλάδας
# Κύπελλο Ελλάδος Grass 2013-14
# Κύπελλο Ελλάδος Grass 2014-15

### Πρωταθλήματα Ελλάδας Rugby Sevens
# Πρωτάθλημα Ελλάδος 2007-08
# Πρωτάθλημα Ελλάδος 2013-14

## Ρόστερ Πρωταθλητών 2012

## Ακαδημίες
Οι Σπρίνγκμποκς διαθέτουν

* **Ομάδα Βετεράνων**
20 άτομα, εκ των οποίων 12 έχουν δελτία και συμμετέχουν στην ομάδα ανδρών

* **Ομάδα Γυναικών**
Υπό ανάπτυξη

* **Ακαδημία Νέων
Παιδιά ηλικίας 5-17 ετών

Στις αρχές του 2001, η Ακαδημία αποτελεί μέρος του συλλόγου Attica Springboks Rugby.

Πολλοί νέοι της Ακαδημίας, προέρχονται από την [[Ελληνογαλλική Σχολή Αθηνών]], γεγονός που οφείλεται στην εθελοντική συμμετοχή της ομάδας στην "Έναρξη της εθνικής ημέρας του σχολικού αθλητισμού" και στη δράση "Νοιώστε σπορ", ένα πρόγραμμα που συνδιοργανώνεται με το Γαλλικό Υπουργείο επί των σπορ, και τη **Γαλλική Εθνική Επιτροπή των Ολυμπιακών Σπορ CNOSF''' με στόχο να ευαισθητοποιήσει τα παιδιά στις ωφέλειες των σπορ για την υγεία.

Η Ακαδημία έχει ως στόχο, όχι μόνο την εκμάθηση των κανόνων και της τεχνικής του rugby, αλλά επίσης τη μύηση στο πνεύμα αυτού του σπορ και στις αξίες του: φιλία, συνεργασία, ομαδικό πνεύμα, σεβασμός του αντιπάλου, βασικές αξίες για να αντιμετωπίσουμε τον κόσμο που μας περιβάλλει.

Αποστολή της Ομάδας μας είναι να διατηρήσει σταθερές σχέσεις με το σχολικό περιβάλλον, ώστε να επιτρέψει στα παιδιά να προετοιμαστούν και να προσαρμοστούν καλύτερα για μια κοινωνία σε πλήρη μετάλλαξη, που πρέπει να καταπολεμήσει την αγένεια και να δεχτεί το συλλογικό πνεύμα, βάση του αυτοελέγχου μας και εγγύηση για το μέλλον μας.

## Εξωτερικοί σύνδεσμοι
* 
* Hellenic Rugby Federation
* http://www.rugbynews.gr
* https://web.archive.org/web/20191118051604/http://rugbyunion.gr/

Κατηγορία:Ράγκμπι γιούνιον στην Ελλάδα
Καϊταζαντέ Μεχμέτ Ναζίμ

Ο **Καϊταζαντέ Μεχμέτ Ναζίμ** (1857 – 1924) ήταν ένας από τους κορυφαίους τουρκοκύπριους ποιητές του δέκατου ένατου αιώνα.

Γεννήθηκε το 1857 στην Λευκωσία. Το 1884, ο Ναζίμ εργάστηκε ως υπάλληλος στη δημόσια υπηρεσία της Οθωμανικής Αυτοκρατορίας στη Χίο, τα Άδανα, την Κωνσταντινούπολη, τη Σμύρνη και την Προύσα. Στη συνέχεια παραιτήθηκε από τα καθήκοντά του και επέστρεψε στην πατρίδα του, την Κύπρο, όπου συνέχισε να ασχολείται με την ποίηση.

## Παραπομπές


## Πηγές

*  
*  .

Κατηγορία:Κύπριοι ποιητές
Μιχαήλ Ροδοσθένους

Ο **Μιχαήλ Ροδοσθένους** (γεννήθηκε 15 Ιουνίου 1959) είναι ένας πρώην Κύπριος άλτης του μήκους.

Τελείωσε δέκατος έκτος στο Ευρωπαϊκό Πρωτάθλημα Κλειστού Χώρου το 1987 και αγωνίστηκε στο Ευρωπαϊκό Πρωτάθλημα του 1986 χωρίς να φτάσει στο τελικό.

Το προσωπικό καλύτερο άλμα ήταν 7.86 μέτρα, που επιτεύχθηκε το Μάιο του 1986 στα Χανιά. Αυτό είναι το κυπριακό ρεκόρ, φθάνοντας το πρώην ρεκόρ του Δημήτριου Αραούζου.

## Παραπομπές


Κατηγορία:Κύπριοι άλτες του μήκους
Κουτλάι Ερκ

Ο **Κουτλάι Ερκ** είναι Τουρκοκύπριος πολιτικός. Υπηρέτησε ως δήμαρχος της Βόρειας Λευκωσίας, το τουρκοκυπριακό τμήμα της Λευκωσίας, το κατεχόμενο τμήμα της πρωτεύουσας της Κύπρου, από το 2002 έως το 2006. Ο Ερκ εξελέγη μετά τον Ιούνιο του 2002, για τετραετή θητεία, μέχρι την λήξη της θητείας του τον Ιούνιο του 2006.

Διαδέχθηκε τον Σεμί Μπορά και τον διαδέχθηκε ο Τζεμάλ Μετίν Μπουλουτογλουλάρι. 

## Παραπομπές


Κατηγορία:Δήμαρχοι της Βόρειας Λευκωσίας
Κατηγορία:Τουρκοκύπριοι πολιτικοί
Η Επιστροφή του Φαντομά

***Η Επιστροφή του Φαντομά*** () είναι γαλλική κωμωδία παραγωγής του 1965 σε σκηνοθεσία Αντρέ Ίνεμπελ με πρωταγωνιστές τους Λουί ντε Φυνές, Ζαν Μαρέ και Μιλέν Ντεμονζό.

## Πλοκή
Στη δεύτερη ταινία της τριλογίας του Φαντομά, ο γνωστός κακοποιός και ειδικός στις μεταμφιέσεις, απαγάγει τον διακεκριμένο επιστήμονα, καθηγητή Μαρσάντ, προκειμένου να αναπτύξει ένα νέο ισχυρό όπλο  και να απειλήσει τον κόσμο. 
Ο Φαντομάς προγραμματίζει  επίσης να απαγάγει και άλλον έναν επιστήμονα τον καθηγητή Λεφέβρ. Ο δημοσιογράφος Φαντόρ (Ζαν Μαρέ, ο οποίος ερμηνεύει και τον καθηγητή Λεφέβρ) αποφασίζει να στήσει μια παγίδα για να συλλάβει τον Φαντομά.

## Διανομή ρόλων
*Ζαν Μαρέ - Φαντομάς/ Φαντόρ/Καθηγητής Λεφέβρ
*Λουί ντε Φυνές - Αστυνόμος Ζουβ
*Μιλέν Ντεμονζό - Έλεν Γκαρν 
*Ζακ Ντινάμ - Μπερτράντ

## Κυκλοφορία
Στην Ελλάδα η ταινία κυκλοφόρησε στις 28 Φεβρουαρίου 1966 στις κινηματογραφικές αίθουσες Παλλάς και Τιτάνια στην Αθήνα.

## Παραπομπές


## Εξωτερικοί σύνδεσμοι
*  

Κατηγορία:Γαλλικές ταινίες της δεκαετίας 1960
Κατηγορία:Γαλλικές αστυνομικές κωμικές ταινίες
Κατηγορία:Ταινίες σε σκηνοθεσία Αντρέ Υνεμπέλ
Κατηγορία:Γαλλόφωνες ταινίες
Κατηγορία:Ταινίες του 1965
Κατηγορία:Ταινίες γυρισμένες στο Παρίσι
Τριανήσια Αστυπάλαιας

Τα **Τριανήσια** είναι μια συστάδα από τρεις ακατοίκητες νησίδες του νότιου Αιγαίου στα Δωδεκάνησα. Αυτές είναι το Μεσονήσι ή Μέζο (), η Πλακίδα ή Πλακιά () και τα Στεφάνια() με έκταση 0,416, 0,514 και 0,144 τ.χλμ. αντίστοιχα. Βρίσκονται νοτιοανατολικά της Αστυπάλαιας, νοτιοδυτικά της Κω - Νισύρου και βορειοδυτικά της Καρπάθου. Πιο κοντά και βορειοδυτικά τους είναι η νησίδα Σύρνα που οι λιγοστοί κάτοικοί της, όταν η νησίδα κατοικείτο, τα χρησιμοποιούσαν για την εκτροφή αιγοπροβάτων. Από το Ευρωπαϊκό Οικολογικό Δίκτυο NATURA 2000 έχουν κηρυχθεί ως Ζώνη Ειδικής Προστασίας για τα είδη: Άρτεμης (*Calonectris diomedea)*,  Μαυροπετρίτης (*Falco eleonorae*) και Μύχος (*Puffinus yelkouan*). 

## Εξωτερικοί σύνδεσμοι

* Χάρτης Αστυπάλαιας και νησίδων από τον ιστότοπο https://www.diakopes.gr

## Παραπομπές


Κατηγορία:Βραχονησίδες της Αστυπάλαιας
Κατηγορία:Νησιωτικά συμπλέγματα Ελλάδας
Κατσικόπουλα Αστυπάλαιας

Τα **Κατσικόπουλα** είναι δύο ακατοίκητες βραχονησίδες του νότιου Αιγαίου στα Δωδεκάνησα, που βρίσκονται νοτιοανατολικά της Αστυπάλαιας, ανάμεσα στη νησίδα Σύρνας και τα Τριανήσια. Η μεγαλύτερη από αυτές αναφέρεται με το όνομα **Κατσίκα** () με έκταση 0,0185 τ.χλμ. αντίστοιχα και έχει κηρυχθεί από το Ευρωπαϊκό Οικολογικό Δίκτυο NATURA 2000 ως Ζώνη Ειδικής Προστασίας για τα είδη: Άρτεμης (*Calonectris diomedea)*,  Μαυροπετρίτης (*Falco eleonorae*) και Μύχος (*Puffinus yelkouan*).  

## Παραπομπές


Κατηγορία:Βραχονησίδες της Αστυπάλαιας
Κατηγορία:Νησιωτικά συμπλέγματα Ελλάδας
Τζεμάλ Μετίν Μπουλουτογλουλάρι

Ο **Τζεμάλ Μετίν Μπουλουτογλουλάρι** (γεννημένη στις 2 Σεπτεμβρίου 1960) είναι πρώην δήμαρχος της πρωτεύουσας της Βόρειας Κύπρου, της Βόρεια της Λευκωσίας (τουρκικά: *[[Λευκωσία|Lefkoşa]]*). Γεννήθηκε στη Λευκωσία. Έζησε τα παιδικά του χρόνια στην γειτονιά Ορτακιόι Μαρμαρά και αποφοίτησε από το τουρκικό λύκειο της Λευκωσίας το 1979. Αποφοίτησε από Κολλέγιο Τεχνολογίας του Ίστχαμ στην Αγγλία. Ο Τζεμάλ Μετίν Μπουλουτογλουλάρι είναι παντρεμένος με δύο παιδιά. Μιλάει άπταιστα αγγλικά.

## Εξωτερικοί σύνδεσμοι

* Λευκωσία τουρκική Δήμο βιο

Κατηγορία:Δήμαρχοι της Βόρειας Λευκωσίας
Συνέλευση της Δημοκρατίας (Τουρκική Δημοκρατία της Βόρειας Κύπρου)

Η **Συνέλευση της Δημοκρατίας** () είναι το κοινοβούλιο της Τουρκικής Δημοκρατίας της Βόρειας Κύπρου.

## Εκλογικό σύστημα
Αποτελείται από 50 μέλη, τα οποία εκλέγονται για πενταετή θητεία από μετριασμένη αναλογική εκπροσώπηση. Ένα κόμμα πρέπει να πληρεί το ελάχιστο όριο εισόδου (5% της συνολικής ψήφου) για να κερδίσει έδρες. Το κοινοβούλιο αποτελείται από 50 Βουλευτές, που επιλέγονται από έξι εκλογικές περιφέρειες, οι οποίες ταυτίζονται με τις επαρχίες της χώρας: Λεφκόσα, Γκαζιμαγκούσα, Γκίρνε, Γκιουζέλγιουρτ, Λέφκε και Ίσκελε.

Στις τουρκοκυπριακές κοινοβουλευτικές εκλογές, οι ψηφοφόροι θα ψηφίσουν για μεμονωμένους υποψηφίους. Υπάρχουν δύο τρόποι για να ψηφίσουν.

* Οι ψηφοφόροι μπορούν να ψηφίσουν για ένα κόμμα, το οποίο στην πραγματικότητα είναι κάθε υποψήφιος από αυτή την επαρχία. Ο εκλογέας μπορεί να δώσει περαιτέρω προτεραιότητα στους Βουλευτές σε αυτό το είδος της ψηφοφορίας.
* Εναλλακτικά, ο ψηφοφόρος μπορεί να επιλέξει ένα κόμμα, αλλά να ψηφίσουν υποψηφίους από διαφορετικά κόμματα. Σε αυτό το είδος της μικτής ψηφοφορίας, ο εκλογέας δεν μπορεί να επιλέξει περισσότερες από τον αριθμό των Βουλευτών που έχουν οριστεί για κάθε περιοχή.

## Τρέχουσα σύνθεση

Μετά τις εκλογές της 23ης Ιανουαρίου 2022, το Κόμμα Εθνικής Ενότητας, το Δημοκρατικό Κόμμα και το Κόμμα Αναγέννηση σχημάτισαν κυβέρνηση συνεργασίας με Πρωθυπουργό τον Φαΐζ Σουτσούογλου.Στις 3 Μαρτίου 2022 η Συνέλευση έδωσε ψήφο εμπιστοσύνης στην κυβέρνηση με 29 ψήφους υπέρ και 20 κατά. Στη συνεδρίαση της 7ης Μαρτίου 2022 ο Ζορλού Τορέ εξελέγη Πρόεδρος της Συνέλευσης με 27 ψήφους υπέρ και 21 κατά.

## Παραπομπές

Τουρκικης Δημοκρατιας της Βορειας Κυπρου Συνελευση
Συνελευση
Ζωολογικός κήπος Βερολίνου

Ο **ζωολογικός κήπος Βερολίνου** (γερμανικά: Zoologischer Garten Berlin) είναι ζωολογικός κήπος που βρίσκεται στην γερμανική πρωτεύουσα. Είναι ο μεγαλύτερος ζωολογικός κήπος της Ευρώπης και από τους παλαιότερους. Διευθυντής του είναι ο Andreas Knieriem. Ο ζωολογικός κήπος φιλοξενεί 20.219 είδη ζώων.

Καθώς το Βερολίνο είναι χωρισμένο σε ανατολικό και δυτικό, υπάρχουν δυο ζωολογικά πάρκα στην γερμανική πρωτεύουσα.

## Ιστορία
Ο ζωολογικός κήπος του Βερολίνου άνοιξε το 1884. Αυτό που τον κάνει ιδιαίτερα σημαντικό όμως είναι το γεγονός ότι άντεξε κατά τον Β´ Παγκόσμιο Πόλεμο με πολλές απώλειες. Μάλιστα κάποτε (κατά τη διάρκεια του πολέμου) είχε βομβαρδιστεί.

μικρογραφία|Η είσοδος του κήπου το 1900

## Τα ζώα του κήπου
Ο ζωολογικός κήπος του Βερολίνου έχει εκτός των άλλων σπάνια είδη ζώων και είδη που απειλούνται με αφανισμό (όπως ουρακοτάγκους, πολικές αρκούδες , ασιατικούς ελέφαντες, ινδικούς ρινόκερους, γορίλες, αμερικάνικους βίσωνες). Πολύ δημοφιλές  έγινε  το πολικό αρκουδάκι Knut (που δυστυχώς απεβίωσε αργότερα ), και τα δύο πάντα, τα οποία ήρθαν με εμπορική πτήση από το Πεκίνο.

## Παραπομπές


## Εξωτερικοί σύνδεσμοι
* 

  

Κατηγορία:Βερολίνο
Βερολινο
Ο Φαντομάς εναντίον Σκότλαντ Γιαρντ

***Ο Φαντομάς εναντίον Σκότλαντ Γιαρντ*** (γαλλικά: ***Fantômas contre Scotland Yard***) είναι γαλλική κωμωδία παραγωγής του 1967 σε σκηνοθεσία Αντρέ Υνεμπέλ και πρωταγωνιστούν οι Λουί ντε Φυνές, Ζαν Μαρέ και η Μιλέν Ντεμονζό.

## Πλοκή
Στη τρίτη ταινία  της τριλογίας, ο Φαντομάς θα επιβάλλει στους πλούσιους ανά την υφήλιο έναν ετήσιο "φόρο ζωής" απειλώντας να σκοτώσει εκείνους που θα  τολμήσουν να μην πληρώσουν τον φόρο. Την αρχή ο Φαντομάς θα την κάνει με τον  Λόρδο ΜακΡάσλεϊ, που διαμένει στη Σκωτία, ο οποίος θα προσκάλεσει στον Πύργο του τον δημοσιογράφο Φαντόρ (Ζαν Μαρέ) και τον αστυνόμο Ζυβ (Λουί ντε Φυνές), να τον βοηθήσουν για να στήσει μια παγίδα στον ασύλληπτο κακοποιό.

## Διανομή

## Παραπομπές


## Εξωτερικοί σύνδεσμοι
*  

Κατηγορία:Γαλλικές αστυνομικές κωμικές ταινίες
Κατηγορία:Κωμικές θρίλερ ταινίες
Κατηγορία:Ταινίες σε σκηνοθεσία Αντρέ Υνεμπέλ
Κατηγορία:Γαλλόφωνες ταινίες
Κατηγορία:Ταινίες του 1967
Κατηγορία:Ταινίες τοποθετημένες στη Σκωτία
Βορειοδυτικό Αεροδρόμιο της Κορυτσάς

Το **Βορειοδυτικό Αεροδρόμιο της Κορυτσάς**  είναι ένα αεροδρόμιο, το οποίο εξυπηρετεί τη Κορυτσά, μια πόλη στη νοτιοανατολική Αλβανία. Ο συνολικός αεροδιάδρομος του έχει μήκος 2.278 μέτρων και βρίσκεται σε υψόμετρο 203 μέτρων. Η Αλβανία έχει ήδη προβεί σε κινήσεις και ετοιμάζεται στο κοντινό μέλλον να το κάνει το δεύτερο μεγαλύτερο διεθνές αεροδρόμιο τις χώρας.

## Δείτε επίσης

*Κατάλογος αεροδρομίων στην Αλβανία


## Εξωτερικοί σύνδεσμοι

* Το αεροδρόμιο ρεκόρ για Korçë Βορειοδυτικά του Αεροδρομίου  στο Landings.com.
Κατηγορία:Αεροδρόμια στην Αλβανία
Green Cola

Η **Green Cola** είναι ανθρακούχο μη αλκοολούχο ποτό που αναπτύχθηκε από την Green Cola Hellas στην Ορεστιάδα. Η Green Cola, η οποία κυκλοφόρησε το 2012 είναι πλέον ευρέως διαθέσιμη στην Ελλάδα (απ'όπου προήλθε), τη Γερμανία, την Ισπανία, την Κύπρο, τις χώρες της Βαλτικής, τη Ρουμανία, τη Μέση Ανατολή, τη Σλοβενία και σε άλλες χώρες.

## Περιγραφή
Η Green Cola αναπτύχθηκε για πρώτη φορά από την Green Cola Hellas στην Ορεστιάδα το 2011, κατά τη διάρκεια της κρίσης του ελληνικού χρέους. Η Green Cola, ένα αναψυκτικό τύπου κόλα με στέβια, έγινε η ναυαρχίδα των προϊόντων της Green Cola Hellas. Το ποτό έγινε ευρέως διαθέσιμο στην ηπειρωτική Ελλάδα και στα ελληνικά νησιά. Η δημοτικότητα της αυξήθηκε και άρχισε να παράγεται στη Γερμανία το 2015 και στην Ισπανία το 2017. Το 2018 η Green Cola προσφέρεται προς πώληση σε μια σειρά από διεθνείς αγορές.

## Παραπομπές

Κατηγορία:Αναψυκτικά
Κατηγορία:Ελληνικά εμπορικά σήματα
Έλληνες στην Ολλανδία

Η **ελληνική κοινότητα στην Ολλανδία** αριθμεί μεταξύ 4.000 και 12.500 άτομα.

## Θρησκεία
Η πρώτη ελληνική Ορθόδοξη κοινότητα στην Άμστερνταμ ιδρύθηκε από τον Μητροπολίτη Γεράσιμο Αυλωνίτη.

## Αξιοσημείωτοι άνθρωποι

## Δείτε επίσης

* Σχέσεις Ελλάδας-Ολλανδίας

## Παραπομπές


## Βιβλιογραφία

* 

## Περαιτέρω ανάγνωση

* 
* 

## Εξωτερικοί σύνδεσμοι

* Το ελληνικό Υπουργείο Εξωτερικών για τις σχέσεις με την Ολλανδία 
* Ελληνική πρεσβεία στη Χάγη
* Έλληνες Ομογενείς στην Ολλανδία

Ολλανδια
Κατηγορία:Ολλανδοί ελληνικής καταγωγής
Κατηγορία:Ελληνική διασπορά ανά χώρα
Σωτήρης Δελής

Ο **Σωτήρης Δελής** (γεννήθηκε στις 7 Φεβρουαρίου 1955) είναι Σουηδός πολιτικός από το Κόμμα των Μετριοπαθών. Ήταν μέλος του σουηδικού κοινοβουλίου, από τις εκλογές του 2014 έως τις εκλογές του 2019, εκπροσωπώντας την εκλογική περιφέρεια της κομητείας Γιένκεπινγκ. Είναι τραπεζίτης στο επάγγελμα.

Στη Ρίκσνταγκ, ο Δελής ήταν αναπληρωματικό μέλος της Επιτροπής Εξωτερικών Υποθέσεων από τον Ιανουάριο του 2015 έως το Σεπτέμβριο του 2018. Ήταν το πρώτο αναπληρωματικό μέλος της Επιτροπής Περιβάλλοντος και Γεωργίας από τον Οκτώβριο 2014 έως τον Ιανουάριο 2015.

## Παραπομπές


Κατηγορία:Σουηδοί ελληνικής καταγωγής
Κτένια Αστυπάλαιας

Τα **Κτένια** ή **Χτένια** είναι δύο βραχονησίδες των Δωδεκανήσων που βρίσκονται δυτικά της Αστυπάλαιας και νότια της νησίδας Ποντικούσσας. Έχουν κηρυχθεί ως Ζώνη Ειδικής Προστασίας για τα είδη: Μαυροπετρίτης (*Falco eleonorae),* Αιγαιόγλαρος (*Larus audouinii)* και Μύχος (*Puffinus yelkouan*) από το Ευρωπαϊκό Οικολογικό Δίκτυο NATURA 2000. Διοικητικά ανήκουν στον δήμο Αστυπάλαιας. 

## Εξωτερικοί Σύνδεσμοι
*Χάρτης Αστυπάλαιας και νησίδων από τον ιστότοπο https://www.diakopes.gr

## Παραπομπές


Κατηγορία:Βραχονησίδες της Αστυπάλαιας
Δημοκρατική Εργατική Ομοσπονδία Κύπρου

Η **Δημοκρατική Εργατική Ομοσπονδία Κύπρου** (ΔΕΟΚ) είναι συνδικαλιστική οργάνωση στην Κύπρο. Συμμετέχει στη Διεθνή Συνομοσπονδία Συνδικάτων και στη Συνομοσπονδία Ευρωπαϊκών Συνδικάτων. Εδρεύει στη Λευκωσία και έχει 7.500 μέλη. Ιδρύθηκε το 1962 και Πρόεδρος είναι ο Στέλιος Χριστοδούλου.

## Βιβλιογραφία

* 

## Εξωτερικοί σύνδεσμοι

* Επίσημη ιστοσελίδα

Κατηγορία:Συνδικαλιστικά σωματεία στη Κύπρο
Πύργος του Ρολογιού (Κορυτσά)

Ο **Πύργος του Ρολογιού της Κορυτσάς** () είναι ιστορικός Οθωμανικός τουρκικός πύργος που χρονολογείται από τον 18ο αιώνα και ανακατασκευάστηκε πρόσφατα. Βρίσκεται στο Παλιό Παζάρι της Κορυτσάς στην Αλβανία.

Χτίστηκε το 1784 μετά από μια συμφωνία μεταξύ των Μουσουλμάνων Αλβανών και των Ορθοδόξων Μοσχοπολιτών (η Μοσχόπολη ήταν κέντρο της Αρομανικής μειονότητας στην Αλβανία) και ήταν μέρος του συγκροτήματος τζαμιών Ιλιάζ Χότζα που χτίστηκε το 1490.

Ο πύργος ήταν φτιαγμένος από πέτρα και είχε τυπικό οθωμανικό στιλ. Καταστράφηκε κατά τη διάρκεια της κομμουνιστικής δικτατορίας του Ενβέρ Χότζα λόγω σεισμού στις 21 Μαΐου 1960. 

## Πηγές

*  

Κατηγορία:Οθωμανική αρχιτεκτονική στην Αλβανία
Κατηγορία:Κτίρια και κατασκευές στην Κορυτσά
Άμβλωση στην Κύπρο

Η **άμβλωση στην [[Κύπρος|Κύπρο]]** αποποινικοποίηθηκε μερικώς το Μάρτιο του 2018. Μπορεί να πραγματοποιηθεί κατόπιν αιτήματος μέχρι τη 12η εβδομάδα της κύησης και μέχρι την 19ο εβδομάδα σε περιπτώσεις βιασμού. Στο παρελθόν μπορούσε να πραγματοποιηθεί μόνο αν υπάρχει κίνδυνος για σωματική ή ψυχική βλάβη της μητέρας, εάν υπάρχει κίνδυνος παραμόρφωσης του εμβρύου ή εάν η μητέρα βιάστηκε ή κακοποιήθηκε σεξουαλικά.

Ενώ δεν υπάρχει καμία συγκεκριμένη κατευθυντήρια γραμμή που περιορίζει την επιτρεπόμενη περίοδο έκτρωσης σύμφωνα με το Κυπριακό δίκαιο, στην πράξη οι αμβλώσεις δεν εκτελούνται μετά την 28η εβδομάδα. Η Κύπρος έχει ναταλιστική πολιτική και επομένως δεν παρέχουν υπηρεσίες άμβλωσης τα κρατικά νοσοκομεία. Έτσι συνήθως εκτελούνται σε ιδιωτικά ιατρεία, ενώ τα νοσοκομεία παρέχουν τη διαδικασία αν η μητέρα είναι σε μεγάλο κίνδυνο. Καθώς οι αμβλώσεις πληρώνονται από την γυναίκα που ζητά άμβλωση, οι ιδιώτες επαγγελματίες μπορούν και προβούν σε εκτρώσεις εκτός του νομικού πλαισίου.

## Παραπομπές

Κατηγορία:Υγεία στην Κύπρο
Συναγωγή της Λάρνακας

Η **Μεγάλη Συναγωγή Κύπρου** βρίσκεται στο παραθαλάσσιο θέρετρο και πόλη της Λάρνακας της Κύπρου. Η συναγωγή εγκαινιάστηκε στις 12 Σεπτεμβρίου του 2005. Είναι η πρώτη και συναγωγή του νησιού. Μέχρι τα εγκαίνιά της η Κύπρος ήταν η μόνη χώρα στην Ευρωπαϊκή Ένωση χωρίς συναγωγή.

"Αυτό είναι ένα ιστορικό γεγονός για την Κύπρο," δήλωσε ο αρχιραβίνος του Ισραήλ Γιόνα Μέτζγκερ, μπροστά σε ένα πλήθος 100 ατόμων, κατά την τελετή εγκαινίων. "Είμαστε πολύ χαρούμενοι που η Κύπρος είναι ανοιχτή σε όλες τις θρησκείες." Ο Πεύκιος Γεωργιάδης, υπουργός παιδείας τότε, δήλωσε ότι "Η Κύπρος είναι ένα κράτος όπου όλες οι θρησκείες είναι ανεκτές και χαιρετίζουμε την Εβραϊκή συναγωγή,". 

Η τελετή περιελάμβανε τα εγκαίνια τοράς και τοποθέτηση ακρογωνιαίου λίθου για την μίκβεχ. Η κοινότητα έχει το δικό της νεκροταφείο.

## Παραπομπές


## Εξωτερικοί σύνδεσμοι

* Εβραϊκή Κύπρος
* Ραββινάτο της Κύπρου
Κατηγορία:Λάρνακα
Κατηγορία:Συναγωγές στην Κύπρο
Μαρία (σύζυγος του Λέοντα Γ΄)

H **Μαρία** (απεβ. μετά το 718) ήταν Αυτοκράτειρα ως σύζυγος τού Λέοντα Γ΄ Αυτοκράτορα των Ρωμαίων από τη Συριακή δυναστεία των Ισαύρων.

## Βιογραφία
Στη δεκαετία του 710 ο θρόνος στην Κωνσταντινούπολη ήταν ασταθής. Ο Ιουστινιανός Β΄ εκτοπίστηκε και εκτελέστηκε το 711. Ακολούθησαν οι σύντομες βασιλείες τού Φιλιππικού (711-713), τού Αναστάσιος Β΄ (713-715) και τού Θεοδοσίου Γ΄ (715-717). Και οι τρεις ανέβηκαν στον θρόνο έπειτα από πραξικόπημα από μερίδες του Ρωμαϊκού στρατού.

Τον τελευταίο εκτόπισε η από κοινού εξέγερση τού Λέοντα στρατηγού του θέματος των Ανατολικών και τού Αρτάβασδου, στρατηγού του θέματος των Αρμενιακών. Έτσι στις 25 Μαρτίου 717 ο Λέων Γ΄ ανακηρύχθηκε Αυτοκράτορας στη Αγ. Σοφία μαζί με τη σύζυγό του Μαρία, η οποία εμφανίζεται για πρώτη φορά στις πηγές.

Τον Ιούλιο του 718 η Μαρία γέννησε τον Κωνσταντίνο (Ε΄) κατά την πολιορκία της Κωνσταντινουπόλεως από τον Μασλαμά ιμπν Αμπντ αλ-Μαλίκ στρατηγό του χαλιφάτου των Ομμεϋαδών. Η πολιορκία έπαυσε τον Αύγουστο και ο στρατός των Ομμεϋαδών αποσύρθηκε. Στις 25 Αυγούστου της απονεμήθηκε ο τίτλος της *Αυγούστας* και ο γιος τους βαπτίστηκε από τον Γερμανό Α΄ Πατριάρχη της Κωνσταντινούπολης. Το 720 ο Κωνσταντίνος Ε΄ ανακηρύχθηκε συναυτοκράτορας.

Ο Λέων Γ΄ έμεινε Αυτοκράτορας ως το τέλος του στις 18 Ιουνίου 741. Δεν γνωρίζουμε αν η Μαρία επέζησε αυτού.

## Οικογένεια
Παντρεύτηκε τον Λέοντα Γ΄ Αυτοκράτορα των Ρωμαίων από τη Συριακή δυναστεία των Ισαύρων και είχε τέκνα:
* Άννα άκμασε 720-740, παντρεύτηκε τον Αρτάβασδο στρατηγό από την Αρμενία, σφετεριστή Αυτοκράτορα το διάστημα 741-743.
* Κωνσταντίνος Ε΄ 718-775, Αυτοκράτορας των Ρωμαίων.
* Ειρήνη.
* Κόσμο.
* δύο άλλες κόρες είναι γνωστές από το έργο *Έκθεσις της Βασιλείου Τάξεως (De Ceremonis aulae Byzantinae)* τού Κωνσταντίνου Ζ΄.

## Πηγές
*  Timothy Dawson, Graham Sumner (2015). By the Emperor's Hand: Military Dress and Court Regalia in the later Romano-Byzantine Empire. Frontline Books. "Theofanês records that Maria, wife of Leo III, attended the baptism of their son, Constantine."
* Gregory E. Roth. AuthorHouse, 2012. Paradox Beyond Nature: An Eastern Orthodox and Roman Catholic Dialogue on the Marian Homilies of Germanos I, Patriarch of Constantinople (715—730).

Κατηγορία:Δυναστεία των Ισαύρων
Κατηγορία:Σύζυγοι Βυζαντινών Αυτοκρατόρων
Κατηγορία:Βυζαντινοί του 8ου αιώνα
Κατηγορία:Βυζαντινοί του 7ου αιώνα
Κυπριακό Λιγκ Καπ ποδοσφαίρου σάλας

Το **Κυπριακό Λιγκ Καπ ποδοσφαίρου σάλας** ήταν κύπελλο ποδοσφαίρου σάλας στην Κύπρο. Ιδρύθηκε το 2005 και έλαβε χώρα μόνο μία φορά κατά την περίοδο 2005-2006 ως δεύτερος της κατηγορίας κυπέλλου ποδοσφαίρου σάλας μετά το Κυπριακό Κύπελλο ποδοσφαίρου σάλας. Ο μοναδικός πρωταθλητής ήταν ο Παρνασσός Στροβόλου.

## Εξωτερικοί σύνδεσμοι

* futsalplanet.com

Κατηγορία:Αθλητισμός στην Κύπρο
Κατηγορία:Ποδόσφαιρο στην Κύπρο
Εθνική Κύπρου (ποδόσφαιρο σάλας ανδρών)

Η **Κυπριακή εθνική ομάδα ποδοσφαίρου σάλας** είναι εθνική ομάδα που ελέγχεται από την Κυπριακή Ομοσπονδία Ποδοσφαίρου, το διοικητικό όργανο για το ποδόσφαιρο σάλας και το ποδόσφαιρο γενικότερα στην Κύπρο. Εκπροσωπεί τη χώρα σε διεθνείς διοργανώσεις ποδοσφαίρου σάλας, όπως το Παγκόσμιο Κύπελλο και το Ευρωπαϊκό Πρωτάθλημα.

## Ιστορικό συμμετοχών σε διεθνή πρωταθλήματα

### [[Παγκόσμιο Κύπελλο ποδοσφαίρου σάλας]]

* 1989 - *δεν συμμετείχε*
* 1992 - *δεν συμμετείχε*
* 1996 - *δεν συμμετείχε*
* 2000 - *δεν συμμετείχε*
* 2004 - *δεν προκρίθηκε*
* 2008 - *δεν προκρίθηκε*
* 2012 - *δεν προκρίθηκε*
* 2016 - *δεν προκρίθηκε*
* 2020 - *θα καθοριστεί*

### [[Ευρωπαϊκό πρωτάθλημα ποδοσφαίρου σάλας]]

* 1996 - *δεν συμμετείχε*
* 1999 - *δεν προκρίθηκε*
* 2001 - *δεν συμμετείχε*
* 2003 - *δεν προκρίθηκε*
* 2005 - *δεν προκρίθηκε*
* 2007 - *δεν προκρίθηκε*
* 2010 - *δεν προκρίθηκε*
* 2012 - *δεν προκρίθηκε*
* 2014 - *δεν προκρίθηκε*
* 2016 - *δεν προκρίθηκε*
* 2018 - *δεν προκρίθηκε*

## Παραπομπές


Κατηγορία:Ποδόσφαιρο σάλας στην Κύπρο
Κατηγορία:Εθνική Κύπρου
Μονή Αστυπάλαιας

Η **Μονή** είναι πολύ μικρή νησίδα των Δωδεκανήσων, η οποία βρίσκεται στα νοτιοδυτικά της Αστυπάλαιας, ανάμεσα στις νησίδες Κουτσομύτι, Τηγάνι και Φτηνό. Έχει έκταση 0,0107 τ.χλμ. και έχει κηρυχθεί ως Ζώνη Ειδικής Προστασίας για τα είδη: Μαυροπετρίτης (*Falco eleonorae),* Αιγαιόγλαρος (*Larus audouinii)* και Μύχος (*Puffinus yelkouan*) από το Ευρωπαϊκό Οικολογικό Δίκτυο NATURA 2000. Διοικητικά ανήκει στον δήμο Αστυπάλαιας.

## Εξωτερικοί σύνδεσμοι
* Χάρτης Αστυπάλαιας και νησίδων από τον ιστότοπο https://www.diakopes.gr

## Παραπομπές


Κατηγορία:Βραχονησίδες της Αστυπάλαιας
Κυπριακή Ιστιοπλοϊκή Ομοσπονδία

Η **Κυπριακή Ιστιοπλοϊκή Ομοσπονδία** είναι το εθνικό διοικητικό όργανο για το άθλημα της ιστιοπλοΐας στην Κύπρο. Το όργανο είναι αναγνωρισμένο από τη Διεθνή Ιστιοπλοϊκή Ομοσπονδία. Ιδρύθηκε το 1972 και πρόεδρος είναι ο Γιάννος Φωτίου.

## Παραπομπές


## Εξωτερικοί σύνδεσμοι

* Επίσημη ιστοσελίδα
Κατηγορία:Αθλητισμός στην Κύπρο
Κατηγορία:Αθλητικές Οργανώσεις και Ομοσπονδίες Κύπρου
Αρχαίο θέατρο Άργους

μικρογραφία|Άποψη του Άργους από την κορυφή του θεάτρου Άργους
μικρογραφία|Άποψη του θεάτρου τη νύχτα.
Το **Θέατρο Άργους** χτίστηκε το 320 π.Χ. και βρίσκεται στο Άργος Αργολίδας στον λόφο Λάρισας. Μπροστά στο χώρο βρίσκεται η Αγορά, το Ρωμαϊκό Θέατρο και τα λουτρά του Άργους. Είναι ένα από τα μεγαλύτερα αρχαιολογικά επιτεύγματα στην Ελλάδα και ανακαινίστηκε γύρω στο 120 μ.Χ.. Με χωρητικότητα 20.000 περίπου θεατών αποτελεί ένα από τα μεγαλύτερα αρχαία θέατρα στον ελλαδικό χώρο. Στη μακρόχρονη χρήση του φιλοξένησε τους μουσικούς και δραματικούς αγώνες των Νεμαίων, καθώς και αγώνες προς τιμήν της Ήρας. Στα Ρωμαϊκά χρόνια πρέπει να καθιερώθηκαν και αγώνες προς τιμήν του αυτοκράτορα.

## Παραπομπές


Κατηγορία:Αρχαία ελληνικά θέατρα
Κατηγορία:Άργος
Σιλόνγκ

Το **Σιλόνγκ** (Χάσι: *Shillong*) είναι πόλη στα βορειοανατολικά της Ινδίας και πρωτεύουσα της Μεγκαλάγια. Το όνομα σημαίνει "Η Κατοικία των Νεφών" και είναι ένα από τα μικρότερα κρατίδια στην Ινδία. Είναι η έδρα της επαρχίας Ανατολικών Λόφων Χάσι και βρίσκεται σε υψόμετρο 1.496 μέτρων πάνω από το επίπεδο της θάλασσας, με το υψηλότερο σημείο να αποτελεί η κορυφή Σιλόνγκ ύψους 1.966 μέτρων. Η Σιλόνγκ είναι η 330ή πιο πολυπληθής πόλη στην Ινδία, με πληθυσμό 143.229 κατοίκους σύμφωνα με την απογραφή του 2011. Λέγεται ότι οι λόφοι γύρω από την πόλη θύμιζε στους Ευρωπαίους αποίκους της Σκωτίας τη χώρα τους. Ως εκ τούτου, αναφερόταν ως "Σκωτία της Ανατολής".

Το Σιλόνγκ είχε επιλεγεί ως έδρα της νέας διοίκησης λόγω της βολικής τοποθεσίας μεταξύ των κοιλάδων του Βραχμαπούτρα και Σούρμα και περισσότερο επειδή το κλίμα της Shillong ήταν πολύ πιο δροσερό απ'ότι στη τροπική Ινδία. Το Σιλόνγκ παρέμεινε πρωτεύουσα του αδιαίρετου Άσαμ μέχρι τη δημιουργία της πολιτείας Μεγκαλάγια, στις 21 Ιανουαρίου του 1972, όταν το Σιλόνγκ έγινε η πρωτεύουσα της Μεγκαλάγια και η πρωτεύουσα μεταφέρθηκε από το Ντισπούρ στο Γκαουχάτι.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ινδίας
Γιάννης Δημητράς

Ο **Γιάννης Δημητράς** (Κέρκυρα, 12 Απριλίου 1954) είναι Έλληνας τραγουδιστής. Εκπροσώπησε την Ελλάδα στο διαγωνισμό τραγουδιού Eurovision 1981 στον οποίο ερμήνευσε  το τραγούδι Φεγγάρι Καλοκαιρινό.  Ο Γιάννης Δημητράς εμφανίστηκε στη σκηνή του διαγωνισμού 17ος πριν την εμφάνιση της  Κυπριακής και μετά την εμφάνιση της Βελγικής συμμετοχής. Το τραγούδι απέσπασε 55 πόντους λαμβάνοντας την 8η θέση . Ήταν μέλος της ελληνικής κριτικής επιτροπής στο διαγωνισμό του 1996. Επίσης είναι συνθέτης και στιχουργός του τραγουδιού Αθήνα Αφρικάνα εγέμισες Ζουλού (1988) που τραγουδήθηκε από τον Πάνο Μιχαλόπουλο για τις ανάγκες της ταινίας Παλικάρι στα θρανία (1988).

## Παραπομπές


## Εξωτερικοί σύνδεσμοι
* https://www.filmy.gr/movies-database/palikari-sta-thrania/

Κατηγορία:Έλληνες τραγουδιστές
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Κατηγορία:Διαγωνισμός Τραγουδιού Eurovision 1981
Σεβάς Χανούμ

Η **Σεβάς Χανούμ** (8 Σεπτεμβρίου 1931 - 18 Μαΐου 1990) ήταν Ελληνίδα τραγουδίστρια. Το πραγματικό της όνομα ήταν **Σεβαστή Παπαδοπούλου** και έγινε δημοφιλής στη δεκαετία του 1950 και του 1960 τραγουδώντας ανατολίτικα τραγούδια. Ήταν αρραβωνιασμένη με τον Στέλιο Καζαντζίδη, με τον οποίο εργάστηκε.

## Παραπομπές


Κατηγορία:Ελληνίδες τραγουδίστριες
Τάσης Χριστογιαννόπουλος

Ο **Τάσης Χριστογιαννόπουλος** (Πειραιάς, 4 Μαρτίου 1967) είναι Έλληνας βαρύτονος της όπερας.

Σπούδασε διεύθυνση ορχήστρας και σύνθεση στο Ωδείο Αθηνών, και τραγούδι με τον Άλντο Πρότι, κερδίζοντας το Χρυσό Μετάλλιο Άλντο Πρότι στο 1994. Εκτός των ρόλων σε έργα όπερας που ερμήνευσε, είναι γνωστός για τις ηχογραφήσεις γαλλικών μελοδιών με τον Αμερικανό πιανίστα Τζεφ Κοχέν, κυρίως για τους Παλατσέτο Μπρου Ζάνε και Απαρτέ.

## Επιλεγμένη δισκογραφία
* Φελισιάν Νταβίντ: Μελωδίες. Aparté, 2014.
* Εντουάρ Λαλό: ολοκληρωμένα Τραγούδια, Tassis Christoyannis, Jeff Cohen Aparté – AP110 2CD
* Μπενζαμέν Γκοντάρ: Mélodies Tassis Christoyannis, Jeff Cohen Aparté – AP123
* Καμίγ Σαιν-Σανς: Mélodies Tassis Christoyannis, Jeff Cohen Aparté – AP132
* Φερνάντ ντε λα Τομπέλ: Mélodies Tassis Christoyannis, Jeff Cohen Aparté – AP148
* Γιώργος Κοντογιώργος: Odes and Cantos, Tassis Christoyannis, Iridia Classical, 2021.

## Παραπομπές


Κατηγορία:Έλληνες βαρύτονοι
Κατηγορία:Απόφοιτοι του Ωδείου Αθηνών
Νικόλας Κωστουράκης Γιανναράκης

Ο **Νικόλας Κωστουράκης Γιανναράκης** (4 Απριλίου, 1912 – 17 Νοεμβρίου 1986) γιος του Αντωνίου Κοστουράκη και της Ελένης Γιαναράκη Κάνου, γεννήθηκε στο χωριό Καλύβεςτου δήμου Αποκορώνου, στο νησί της Κρήτης, Ελλάδα.

Ήταν αξιοσημείωτος έλληνας επιχειρηματίας και φιλάνθρωπος που μετανάστευσε στο Μεξικό το 1930. Ως πρόσωπο με μεγάλη πολιτική και κοινωνική επιρροή και στα δύο την Ελλάδα και το Μεξικό, ήταν επίσης γνωστός για την περιβόητη φιλανθρωπική στήριξη, και τιμήθηκε με το διπλωματικό τίτλο του Επίτιμου Προξένου της Ελλάδας στη Μεξικανική πόλη της Τσιουάουα. Ήταν Τέκτων της πολιτείας Τσιουάουα.

Μαζί με τη σύζυγό του για περισσότερα από 30 χρόνια, την Μαρία Λουσίλα Γκαρσία Στίβενς, έκανε τρεις γιους και δύο κόρες: τους Νικόλας, Ντιμίτριο, Χόρχε, Μαρία Λουσίλα και Ελένη

Κατηγορία:Μεξικανοί επιχειρηματίες
Κατηγορία:Έλληνες επιχειρηματίες
Δημήτριος Α. Μακρίδης

Ο **Δημήτριος Α. Μακρίδης** υπηρέτησε ως ο αρχηγός των Προσκόπων της Ελλάδας.

Το 1967, ο Μακρίδης έλαβε τον 45ο *Χάλκινο Λύκο*, τη μόνη διάκριση της Παγκόσμιας Οργάνωσης της Προσκοπικής Κίνησης που απονέμεται από τη Παγκόσμια Προσκοπική Επιτροπή για εξαιρετικές υπηρεσίες προς όφελος του παγκόσμιου προσκοπισμού.

## Παραπομπές


Κατηγορία:Έλληνες πρόσκοποι
Σαμουέλ μπεν Ζοσέφ Ουζιέλ

Ο **Σαμουέλ μπεν Ζοσέφ Ουζιέλ** (16ος–17ος αι.) ήταν ραβίνος και γιατρός ισπανικής καταγωγής που λειτούργησε ως ραβίνος στη Θεσσαλονίκη. Ο Ουζιέλ εξάσκησε επίσης την ιατρική.

## Βιβλιογραφία
* "Uziel". *Η Εβραϊκή Εγκυκλοπαίδεια*. Νέα Υόρκη: Funk & Wagnalls.

Κατηγορία:Έλληνες ιατροί
Τζέικομπ Νένα

O **Τζέικομπ Νένα** (*Jacob Nena *, 1941-2022) ήταν πολιτικός από τις Ομόσπονδες Πολιτείες Μικρονησίας. Υπήρξε πρόεδρος της νησιωτικής χώρας, από τις 8 Μαΐου 1997 ως τις 11 Μαΐου 1999 (υπηρεσιακός από τις 8 Νοεμβρίου 1996 ως τις 8 Μαΐου 1997). Υπηρέτησε επίσης ως αντιπρόεδρος της Μικρονησίας επί προεδρίας Μπέιλι Όλτερ.

## Βιογραφία
Γεννήθηκε στο Λελού της Μικρονησίας στις 10 Οκτωβρίου 1941. Τον Μάιο του 1991 ορκίστηκε αντιπρόεδρος.

Από το 1979 ως το 1983 ήταν κυβερνήτης του Κοσράε.

Όταν ο πρόεδρος Όλτερ υπέστη εγκεφαλικό, τον Ιούλιο του 1996, ο αντιπρόεδρος Νένα ανέλαβε υπηρεσιακά στη θέση του τον Νοέμβριο του 1996. Στις 8 Μαΐου 1997 ο Νένα ορκίστηκε πρόεδρος και υπηρέτησε τα 2 χρόνια της θητείας που δεν πρόλαβε να ολοκληρώσει ο αποβιώσας προκάτοχός του, Μπέιλι Όλτερ.  B

Τον διαδέχθηκε ως πρόεδρος ο Λίο Φάλκαμ.

Ήταν παντρεμένος, με 10 παιδιά.

Ο Νένα απεβίωσε στο Σακραμέντο της Καλιφόρνια των ΗΠΑ στις 6 Ιουλίου 2022.

## Παραπομπές


Κατηγορία:Πρόεδροι των Ομόσπονδων Πολιτειών Μικρονησίας
Κατηγορία:Αντιπρόεδροι των Ομόσπονδων Πολιτειών Μικρονησίας
Νικοφών

Ο **Νικοφών** (Νικοφῶν ή **Νικοφρών**, Νικοφρῶν, ο γιος του Θήρωνα, ήταν Αθηναίος κωμικός ποιητής, σύγχρονος του Αριστοφάνη. Ο Αθηναίος αναφέρει ότι ανήκε στη Αρχαία κωμωδία, αλλά είναι πιο πιθανό ότι αυτός ανήκε στη Μέση Κωμωδία. Μαθαίνουμε από το επιχείρημα του *[[Πλούτος (κωμωδία)|Πλούτου]]* του Αριστοφάνη ότι έπαιξε το έργο του *Άδωνις*, το 388 π.Χ., την ημερομηνία που ο Αριστοφάνης παρουσίασε τον *[[Πλούτος (κωμωδία)|Πλούτο]]*.

## Έργα

* Ἄδωνις
* Ἀφροδίτης γοναί
* Ἐξ Ἅδου ἀνιὼν
* Πανδώρα
* Ἐγχειρογάστορες
* Σειρῆνες

27 γραμμές από τα έργα του έχουν διασωθεί.

## Παραπομπές


Κατηγορία:Αρχαίοι Έλληνες θεατρικοί συγγραφείς
Τζον Χάγκλελγκαμ

Ο **Τζον Ρίτσαρντ Χάγκλελγκαμ** (αγγλικά: *John Richard Haglelgam*, 10 Αυγούστου 1949 - 12 Σεπτεμβρίου 2024) ήταν ο δεύτερος Πρόεδρος των Ομόσπονδων Πολιτειών της Μικρονησίας.

## Ιστορικό και πρώτα χρόνια
Γεννήθηκε στις 10 Αυγούστου 1949 στο νησί Εοριπίκ, στην πολιτεία Γιαπ. Παρακολούθησε το Δημοτικό Σχολείο του Eauripik και το Γυμνάσιο Εξωτερικών Νήσων στην Ουλίθι της Γιαπ την περίοδο 1964-1968. Το 1968, έλαβε υποτροφία AFS για να περάσει το ανώτερο έτος στο γυμνάσιο του Beaverton στο Beaverton του Όρεγκον.  Μετά την αποφοίτησή του από το γυμνάσιο του Beaverton το 1969 εγγράφηκε στο Πανεπιστήμιο της Χαβάης, από όπου έλαβε πτυχίο Bachelor of Arts στην πολιτική επιστήμη το 1973. Παρακολούθησε το πανεπιστήμιο του Willamette στο Σάλεμ του Όρεγκον για έναν χρόνο και επέστρεψε στη χώρα του για να συμμετάσχει στις βουλευτικές εκλογές.  Έπειτα από τη βουλευτική του θητεία στη Βουλή των Αντιπροσώπων, επέστρεψε στο Πανεπιστήμιο της Χαβάης στη Μανόα ως μεταπτυχιακός φοιτητής που χρηματοδοτήθηκε από το East West Centre. Ο Haglelgam ήταν στο Πανεπιστήμιο της Χαβάης όταν επανεξελέγη για δεύτερη θητεία στη Βουλή των Αντιπροσώπων. Έλαβε το πτυχίο Master of Arts στην Πολιτική Επιστήμη την άνοιξη του 1977. Έναν χρόνο μετά την αποτυχημένη προσπάθειά του για επανεκλογή το 1991, ο Χάγκλελγκαμ παρακολούθησε τη Σχολή Κένεντι του Χάρβαρντ, από όπου έλαβε το 1993 μεταπτυχιακό δίπλωμα στη Δημόσια Διοίκηση (MPA).

Η ενασχόλησή του με τα κοινά ξεκίνησε το 1974, όταν διεκδίκησε με επιτυχία μία έδρα στη Βουλή των Αντιπροσώπων του Κογκρέσου της Μικρονησίας.  Υπήρξε μέλος της Βουλής των Αντιπροσώπων μέχρι την επικύρωση του Συντάγματος των Ηνωμένων Εθνών το 1978.  Ήταν μέλος του Ενδιάμεσου Κογκρέσου μέχρι την εκλογή μελών του Πρώτου Συνεδρίου των Ομόσπονδων Πολιτειών της Μικρονησίας το 1979.

## Πρόεδρος των Ομόσπονδων Πολιτειών της Μικρονησίας
Στις 12 Μαΐου 1987, το πέμπτο κογκρέσο τον εξέλεξε ως τον δεύτερο πρόεδρο των Ομόσπονδων Πολιτειών της Μικρονησίας για να διαδεχθεί τον αείμνηστο Τοσίγουο Νακαγιάμα.

Τον Αύγουστο του 2018 ο Χάγκλελγκαμ σε ομιλία του τάχθηκε εναντίον του κινήματος ανεξαρτησίας του Τσούουκ πριν από το δημοψήφισμα που είχε προγραμματιστεί για το 2019. Περιέγραψε τους υποστηρικτές της ανεξαρτησίας ως «κλινικά τρελούς».  

## Προσωπική ζωή και θάνατος
Ήταν παντρεμένος με την Πόλα Όρι και είχε τρία παιδιά.

Απεβίωσε στις 12 Σεπτεμβρίου 2024 σε ηλικία 75 ετών.

## Παραπομπές


Κατηγορία:Πρόεδροι των Ομόσπονδων Πολιτειών Μικρονησίας
Βόρειος λευκός ρινόκερος

**Ο βόρειος λευκός ρινόκερος** (Ceratotherium simum cottoni) ήταν υποείδος του λευκού ρινόκερου. Ο τελευταίος βόρειος λευκός ρινόκερος απεβίωσε το 2018 στο Ol Pejeta στην Κένυα. Όπως όλοι οι ρινόκεροι, έτσι κι αυτός είχε κακή όραση, κάτι που το καθιστούσε επικίνδυνο ζώο. Αιτία της εξαφάνισής του στάθηκε το παράνομο κυνήγι.

## Γεωγραφική κατανομή
Ο βόρειος λευκός Ρινόκερος ήταν μοναχικό ζώο, που ζουσε στις εκτάσεις της ανατολικής Αφρικής.
## Δίαιτα
Ο βόρειος λευκός ρινόκερος τρεφόταν αποκλειστικά με χορτάρι και βλαστούς.
## Η εξαφάνιση
Ο τελευταίος βόρειος λευκός ρινόκερος ήταν αρσενικός και ζουσε στο ζωολογικό κηπο του San Diego στις ΗΠΑ, ο οποίος απεβίωσε το 2014. Η είδηση της εξαφάνισης είχε μεταφερθεί παντού. Εν τέλει, γεννήθηκαν  υβρίδια του εξαφανισμένου υποείδους.

Κατηγορία:Ρινοκερωτίδες
Γεώργιος Κούρτογλου

Ο **Γεώργιος Κούρτογλου** ( επίσης γνωστός ως Γιωργάκης Εφέντη, γεννήθηκε το 1856 στη Νίγδη), ήταν έλληνας πολιτικός, νομικός και κοινωνικός ακτιβιστής και κυβερνήτης στα τέλη της Οθωμανικής Αυτοκρατορίας. Εξελέγη στο νέο Οθωμανικό κοινοβούλιο το 1908 μετά την επανάσταση των Νεότουρκων. Εξελέγη βουλευτής της Νίγδης στο Βιλαέτι του Ικονίου.

## Βιογραφία
Ο Γεώργιος Κούρτογλου γεννήθηκε στην Κωνσταντινούπολη το 1856 σε Καππαδοκική ελληνική οικογένεια. Κατείχε υψηλές διοιηκητικές θέσεις στην Οθωμανική Αυτοκρατορία, συμπεριλαμβανομένης της έδρας βουλευτή για τη Νίγδη στην Καππαδοκία, από το 1908 μέχρι το 1912.

## Παραπομπές


Κατηγορία:Έλληνες πολιτικοί
Κατηγορία:Οθωμανοί πολιτικοί
Κατηγορία:Καππαδόκες Έλληνες
Μορφούλα Ντώνα

Η** Ευμορφία Ντώνα** περισσότερο γνωστή ως **Μορφούλα Ντώνα** (γεννηθείσα στις 23 Αυγούστου 1984 στα Γρεβενά) είναι Ελληνίδα αθλήτρια στην ατομική και ομαδική ρυθμική γυμναστική. Εκπροσωπεί την Ελλάδα σε διεθνείς διαγωνισμούς.

Συμμετείχε στους ολυμπιακούς αγώνες του 2000 στο Σίδνεϊ. Επίσης αγωνίστηκε στο παγκόσμιο πρωτάθλημα, συμπεριλαμβανομένου του παγκόσμιου πρωταθλήματος ρυθμικής γυμναστικής του 1999, 2005 και 2007.

## Παραπομπές


## Εξωτερικοί σύνδεσμοι
* 
* 

Κατηγορία:Ελληνίδες αθλήτριες της ρυθμικής γυμναστικής
Μια Ζωή για τον Τσάρο

***Μια Ζωή για τον Τσάρο*** (, *Zhizn 'za tsarya*), ονομάζεται μια «πατριωτική-ηρωική τραγική όπερα», σε τέσσερις πράξεις με επίλογο, του Μιχαήλ Γκλίνκα. Κατά τη διάρκεια της σοβιετικής εποχής η όπερα ήταν γνωστή με το όνομα *Ιβάν Σουσάνιν* ().

Το πρωτότυπο ρωσικό λιμπρέτο, βασισμένο σε ιστορικά γεγονότα, γράφτηκε από τους Νεστορ Κουκολνικ, Εγκόρ Φιοντόροβιτς (φον) Ροζεν, Βλαντιμίρ Σολλογούμπ και Βασίλι Ζουκόφσκι. Έκανε πρεμιέρα στις 27 Νοεμβρίου 1836 στο Ιουλιανό (9 Δεκεμβρίου στο Γρηγοριανό) στο Θέατρο Μπολσόι Καμένι στην Αγία Πετρούπολη. Η ιστορική βάση της υπόθεσης περιλαμβάνει τον Ιβάν Σουσάνιν, πατριωτικό ήρωα των αρχών του 17ου αιώνα, ο οποίος έδωσε τη ζωή του στην εκδίωξη του εισβάλλοντα πολωνικού στρατού για τον νεοεκλεγέντα Τσάρο Μιχαήλ, τον πρώτο της δυναστείας των Ρομανώφ, που εξελέγη το 1613.

## Παραπομπές


Κατηγορία:Όπερες
Κατηγορία:Όπερες στη ρωσική γλώσσα
Κατηγορία:Λήμματα που περιέχουν κείμενο στα ρωσικά
Πόλι Κάσου

Το **Πόλι**, επίσημα **Πόλιον**, είναι ημιορεινό χωριό της Κάσου των Δωδεκανήσων σε υψόμετρο 220 μέτρων.

## Γεωγραφία - Ιστορία
Το Πόλι βρίσκεται στο εσωτερικό του νησιού σε απόσταση 3 χλμ. νοτιοανατολικά από το Φρυ και παλιότερα υπήρξε πρωτεύουσα του νησιού. Κατά τους Μυκηναϊκούς Χρόνους το κέντρο δραστηριότητας της Κάσου εντοπίζεται στο βόρειο τμήμα της, γύρω από τη φυσικά οχυρή τοποθεσία σε λόφο δίπλα του Πόλι, όπου υπήρχε μυκηναϊκή ακρόπολη και μέχρι σήμερα υπολείμματα ενετικού κάστρου. Στην ανατολική πλευρά της αρχαίας ακρόπολης υπάρχει εμφανές οχυρωματικό τείχος, ενώ υπήρχε πλακόστρωτη οδός που οδηγούσε από αυτήν στο αρχαίο λιμάνι Εμπορειός. Στην ευρύτερη περιοχή έχουν ανασκαφεί τάφοι του 4ου αιω. π.Χ. και έχουν βρεθεί επιτύμβιες επιγραφές της περιόδου εκείνης, οι οποίες φυλάσσονται στην αρχαιολογική συλλογή στο Φρυ. Το 1912 έγινε ισχυρός σεισμός που ισοπέδωσε τα περισσότερα σπίτια του χωριού.

### Αξιοθέατα
Η εκκλησία της Αγίας Τριάδας με τους γαλάζιους τοίχους και πορτοκαλί τρούλους. Στη τοποθεσία "Απικράνη", νοτιοανατολικά του χωριού, βρίσκεται η Ιερά μονή του Αγίου Μάμα με θέα το Καρπάθιο και Λιβυκό πέλαγος. Και οι δύο από το 1949 έχουν χαρακτηριστεί ιστορικά διατηρητέα μνημεία. Βορειοανατολικά, το εκκλησάκι της Αγίας Κυριακής με θέα τη βόρεια ακτογραμμή της Κάσου, τα χωριά της και πιο πίσω τα βουνά της Καρπάθου. Η εκκλησία του Αγίου Ονουφρίου, κτισμένη τον 12ο αιω. για την οποία πιθανολογείται ότι κατασκευάσθηκε στην ίδια θέση από υλικά παλαιότερης παλαιοχριστιανικής βασιλικής.

## Διοικητικά
Ως οικισμός αναφέρεται επίσημα το 1951 να προσαρτάται στον τότε δήμο Κάσου. Σύμφωνα με την απογραφή του 2011 υπάρχουν 80 μόνιμοι κάτοικοι και σύμφωνα με το σχέδιο Καλλικράτης διοικητικά ανήκει στο δήμο Ηρωικής Νήσου Κάσου. Ο επίσημος πληθυσμός παλιότερα ήταν σύμφωνα με τα στοιχεία της ΕΛ.ΣΤΑΤ.:το  1981 ήταν  81 κάτοικοι, το 1991 ήταν 72. και το 2001 ήταν 78.

## Παραπομπές


Κατηγορία:Χωριά της Κάσου
Κατηγορία:Χωριά της περιφερειακής ενότητας Καρπάθου
Διμάλη

Η **Διμάλη**, επίσης γνωστή ως **Δίμαλλον**, ήταν πιθανόν αρχαία Ελληνική πόλη στην περιοχή της Ιλλυρίας, ανατολικά της Ελληνικής πόλης Απολλώνια, στην σημερινή Αλβανία. Δεν είναι βέβαιο ακόμη αν ήταν Ελληνική πόλη.

## Ιστορία
Σύμφωνα με τον Βρετανό μελετητή της αρχαίας Ελλάδας *N. G. L. Hammond*, η Διμάλη ήταν μάλλον ιδρυμένη από τον Πύρρο της Ηπείρου ή από εποίκους από την κοντινή ελληνική αποικία της Απολλώνιας. Αρκετοί μελετητές και ιστορικοί πιστεύουν ότι η πόλη στην αρχή άνηκε στους Ιλλυρίους αλλά μετά επηρεάστηκε από τον πολιτισμό της αρχαίας Ηπείρου και κατέληξε Ελληνιστική. Παρόλο που η πόλη συχνά συνδέεται με τους Παρθήνους (Ιλλυρική φυλή) σε διάφορες πηγές, ποτέ δεν δηλώθηκε ρητά ότι είναι πόλη αυτής της φυλής.

Κατά τον Πρώτο Μακεδονικό πόλεμο, το 213 ή 212 π.Χ., ο Φίλιππος Ε΄ κατάφερε να πάρει τον έλεγχο της πόλης, αλλά μετά από μια αποτυχημένη ρωμαϊκή επίθεση που οδήγησε ο στρατηγός Σερμπρόνιος Τουνιτάνος το 205 π.Χ., η πόλη εγκαταλείφθηκε από τον Φίλιππο Ε΄ στη συνθήκη ειρήνης μεταξύ της Ρώμης και της Μακεδονίας στη Φοινίκη τον ίδιο χρόνο.

## Αρχαιολογικά ευρήματα
Η ταυτοποίηση του χώρου με την αρχαία πόλη έγινε δυνατή χάρη στην ανακάλυψη αρχαίων πλακιδίων με σφραγίδα της Δωρικής λέξης "ΔΙΜΑΛΙΤΑΝ". Η επιγραφική στο Δήμημα αναφέρει ορισμένα Ελληνικά αξιώματα όπως τους πρυτανείς, το γραμματέο και το φυλαρχο, καθώς και μια μοναδική αφιέρωση στον Απόλλων. Η πόλη φιλοξενεί μια σειρά από μνημεία, χαρακτηριστικά της αρχαίας ελληνικής αρχιτεκτονικής, όπως μια στοά.

## Παραπομπές


Κατηγορία:Αρχαίοι ελληνικοί αρχαιολογικοί τόποι στην Αλβανία
Κατηγορία:Εγκαταλελειμμένοι οικισμοί στα Βαλκάνια
Κατηγορία:Αρχαίες ελληνικές αποικίες στην Ιλλυρία
Κατηγορία:Πόλεις στην Αρχαία Ιλλυρία